U skladu sa članom 4 i 8 Odluke o učešću lokalnog stanovništva u vršenju javnih poslova ("Službeni list Crne Gore - opštinski propisi", broj 31/19), **Sekretarijat za kulturu i sport Glavnog grada, upučuje**

**JAVNI POZIV**

**za prethodno konsultovanje**

Pozivamo građane, pravna lica, mjesne zajednicke, organe uprave i službe Glavnog grada, nevladine organizacije, strukovna udruženja i druge zainteresovane subjekte da dostave prijedloge, interese i stavove u vezi pripreme **Nacrt Programa razvoja kulture Glavnog grada Podgorice, za period 2021-2025. godine.**

Članom 6, 10 i 11 Zakona o kulturi ("Službeni list CG", br. 49/08, 16/11, 40/11 i 38/12), utvrđeno je da se javni interes u kulturi, u opštini, ostvaruje donošenjem opštinskog programa razvoja kulture. Program se donosi na period od pet godina, u skladu sa Nacionalnim programom. Predsjednik opštine (gradonačelnik), najmanje jednom godišnje podnosi skupštini izvještaj o njegovom ostvarivanju. Program i izvještaj se dostavljaju Ministarstvu.Programom će biti definisani konkretni ciljevi, mjere i radnje na polju razvoja kulture (dugoročne potrebe lokalnog stanovništva i subjekata iz oblasti kulture, razvojni prioriteti, dinamika realizacije i organizacione, finansijske i administrativne mjere za ostvarivanje programa).

U skladu sa mehanizmima i oblicima učešća građana u postupku prethodnog konsultovanja, Sekretarijat za kulturu i sport obavještava sve zainteresovane subjekte da dostave svoje prijedloge interese i stavove, dostavljanjem istih u pisanoj formi putem pošte na adresu: Sekretarijat za kulturu i sport, Ulica Marka Miljanova broj 4, putem e-mail adrese pgkultura@t-com.me  ili u neposrednoj komunikaciji sa zaposlenima zaduženim za oblast kulture u Sekretarijatu za kulturu i sport svakog radnog dana od 12 do 14h u vremenu trajanja prethodnog konsultovanja i to:

 **od 22. 10. 2020. do 04. 11. 2020.godine**

Sekretarijat za kulturu i sport je dužana da prikupi podatke dobijene u postupku prethodnog konsultovanja i sačini izvještaj o rezultatima prethodnog konsultovanja, koji će biti objavljen na web sajtu Glavnog grada najkasnije do 12. 11. 2020. godine.

Nakon sprovedenog postupka prethodnog konsultovanja i sačinjavanja izvještaja, Sekretarijat za kulturu i sport će pripremiti Nacrt programa razvoja kulture Glavnog grada Podgorice, za period 2021-2025. godina, koji će biti upućen na javnu raspravu.

**SEKRETARIJAT ZA KULTURU I SPORT GLAVNOG GRADA**

**Sekretarka**

 **Ana Medigović**